**Доклад за дейността на НЧ „ Григор Вачков-1911“ за 2020**

**От председателя Александър Иванов**

 Уважаеми дами и господа,

 През 2020г организационният живот и културните прояви на нашето читалище бележат застой. Ситуацията с Ковид-19 постави всички ни в условия на ограничени контакти и изолация. Дълго не беше възможно да провеждаме редовни репетиции, да организираме масови събирания, поради мерки за безопасност, както на участниците, така и на посетителите.

 Доброто разпределение и управление на получената държавна субсидия, другите приходи и по-малкото разходи оказаха влияние и читалището затвърди стабилното си финансово положение.

 През изтеклата година сме имали няколко срещи на настоятелството, при които са взимани единодушни решения за управлението и дейността. Причината за по- малкото срещи, разбира се е отново спазването на противоепидемичните мерки.

 Проверителна комисия осъществява контрол на дейността на читалищното настоятелство и е в течение на взетите решения и тяхното изпълнение.

**Материална база**

 През изтеклата година материалната база беше в приемливо състояние. Налична е влагата в подземните помещения, ламината е започнал да се повдига на места.

Закупихме:

* маси за клуб на самодееца
* плат и ушиване на полите на сцената

**Финансово състояние**

 През 2020г. приходите от държавния бюджет възлизат на 22 396 лв. Празниците на хумора и сатирата, които ежегодно организираме не се състояха, пак по причина пандемичната обстановка.

 Средствата са изразходени за заплати, осигуровки, застраховка, комунални разходи, командировки, канцеларски м-ли, награди за участниците, местни мероприятия и участия в други населени места.

 **Библиотека**

 През 2020 г не сме закупували нови книги. Посещаемостта е незадоволителна, заетите книги са малко. Слаб е интересът не само у младите, но и у възрастните хора. Надяваме се, че след като отпаднаха някои от мерките за безопасност по време на пандемия, посещаемостта ще се засили и възобнови.

**Дейности извън населено място**

* участие в“ Юлко утро на Дунав“ , гр.Белене
* участие в църковен празник гр.Белене

**Дейности в населеното място**

 През 2020 г в Трънчовица проведохме следните събития:

* Национален празник на България 3-ти март
* Събор на Трънчовица- концерт и гостуване на читалище с.Павел, обл.В.Търново

Съжаляваме, че коледния концерт, който старателно подготвяхме, не успя да се състои и причината е същата.

 Работата и решенията в читалището протичат спокойно и в разбирателство. Упоритата работа и високите цели на всички ни ,дават резултат и се виждат при всяка изява и на местно и на регионално ниво. Благодаря на хората, за които читалището и каузата да са културна институция е отговорност и чест. Благодаря Ви! Разбира се , има какво още да се желае и работим в насока да постигаме повече в днешната обстановка на несигурност и непостоянност.

Благодаря за присъствието Ви !

07.05.2021 г. Председател:

 С. Трънчовица /Александър Иванов/